প্রতিজ্ঞা করেছি ভালো হয়ে যাব: সাব্বির
শৃঙ্খলা ভঙ্গের অভিযোগে আন্তর্জাতিক ক্রিকেট থেকে ছয় মাস নিষিদ্ধ সাব্বির রহমান রুম্মন। আর এক মাস পরই সাব্বিরের নিষেধাজ্ঞার মেয়াদ শেষ হবে। আগামী শনিবার থেকে শুরু হতে যাওয়া বিপিএলে ভালো খেলে জাতীয় দলে ফিরতে চান ২৭ বছর বয়সী এই তারকা ক্রিকেটার।







এ প্রসঙ্গে সাব্বির বলেন, জাতীয় দলের দরজা সবার জন্যই খোলা আছে। বিপিএলটা আমার জন্য অনেক বড় মঞ্চ। আমার কাছে অনেক বড় টুর্নামেন্ট। আমি চেষ্টা করব, আমার স্বাভাবিক ক্রিকেটটা খেলতে। যদি বিপিএলে ভালো করি তাহলে জাতীয় দলে ফেরার সুযোগ থাকবে আমার। চেষ্টা করব বিপিএলে ভালো কিছু করার। তারপর বিশ্বকাপে সুযোগ পাওয়ার ব্যাপারটা আসবে।




বারবার বিতর্কে জড়ানোয় ক্রিকেট থেকে নিষিদ্ধ হওয়া সাব্বির প্রতিজ্ঞা করেছেন নতুন বছরে নিজেকে শুধরে নেয়ার। এ প্রসঙ্গে সাব্বির বলেন, গত রাতে প্রতিজ্ঞা করেছি, ২০১৮ আমার অনেক খারাপ কেটেছে। ভুলে গেছি। আজ নতুন বছরের প্রথম দিন, সামনে তাকিয়ে আছি এখন।

শৃঙ্খলা ভঙ্গের অভিযোগে আন্তর্জাতিক ক্রিকেট থেকে ছয় মাস নিষিদ্ধ সাব্বির রহমান রুম্মন। আর এক মাস পরই সাব্বিরের নিষেধাজ্ঞার মেয়াদ শেষ হবে। আগামী শনিবার থেকে শুরু হতে যাওয়া বিপিএলে ভালো খেলে জাতীয় দলে ফিরতে চান ২৭ বছর বয়সী এই তারকা ক্রিকেটার।